CELEX: 62006TJ0179
Language: sk
Date: 2009-06-03 00:00:00
Title: Rozsudok Súdu prvého stupňa (piata komora) z 3. júna 2009.#Komisia Európskych spoločenstiev proti Burie Onderzoek en Advies BV.#Arbitrážna doložka - Zmluvy uzatvorené v rámci programu RACE II a osobitného programu v oblasti telematických aplikácií spoločného záujmu - Vrátenie časti vyplatených preddavkov - Právomoc Súdu prvého stupňa - Čiastočná neprípustnosť - Zásada riadnej správy vecí verejných - Protinávrh.#Vec T-179/06.

Rozsudok Súdu prvého stupňa (piata komora) z 3. júna 2009 – Komisia/Burie Onderzoek en Advies
      (vec T‑179/06)
      „Arbitrážna doložka – Zmluvy uzatvorené v rámci programu RACE II a osobitného programu v oblasti telematických aplikácií spoločného záujmu – Vrátenie časti vyplatených preddavkov – Právomoc Súdu prvého stupňa – Čiastočná neprípustnosť – Zásada riadnej správy vecí verejných – Protinávrh“
      Konanie – Podanie návrhu na Súd prvého stupňa na základe arbitrážnej doložky (článok 238 ES) (pozri body 59 – 62, 100)
      Predmet
      
         
               Žaloba založená na arbitrážnej doložke v zmysle článku 238 ES, v ktorej sa navrhuje uložiť Burie Onderzoek en advies BV, aby
                  vrátila časť preddavkov, ktoré vyplatilo Európske spoločenstvo na základe dvoch zmlúv o financovaní v oblasti vyspelých komunikačných
                  technológií v Európe a telematických aplikácií, a uhradila úroky z omeškania
               
            Výrok
      
         
                  1.
               
               
                  
               
               
                  	Žaloba týkajúca sa vrátenia preddavkov vyplatených Komisiou na základe zmluvy Barbara (Broad Range of Community Based Telematics
                     Applications in Rural Areas) s označením „Projekt R 2022“ sa odmieta ako neprípustná v rozsahu, v akom smeruje proti Burie
                     Onderzoek en Advies BV, z dôvodu zjavnej nepríslušnosti Súdu prvého stupňa o nej rozhodovať.
                  
               
            
         
                  2.
               
               
                  
               
               
                  	Burie Onderzoek en Advies je na základe zmluvy Telepromise (Telematics to Provide for Missing Services) s označením „Projekt
                     UR 1028“ povinná zaplatiť Komisii sumu 109 535,62 eura zvýšenú o úroky z omeškania vo výške zákonnej úrokovej sadzby uplatniteľnej
                     v Holandsku od 31. augusta 2001 až do úplného zaplatenia dlhu.
                  
               
            
         
                  3.
               
               
                  
               
               
                  	Protinávrh Burie Onderzoek en Advies sa zamieta.
               
            
         
                  4.
               
               
                  
               
               
                  	Každý účastník konania znáša svoje vlastné trovy konania.